b'\n_START_ARTICLE_\nAmmentorp\n_START_PARAGRAPH_\nAmmentorp er et sl\xc3\xa6gtsnavn, som blev givet til b\xc3\xb8rnene af Niels Pedersen (f\xc3\xb8dt ca. 1683, Amundstorp, Sk\xc3\xa5ne, d\xc3\xb8d juni 1724) og Ellen Hansdatter._NEWLINE_De fik tre b\xc3\xb8rn, hvoraf de to blev voksne._NEWLINE_Peder Nielsen Ammentorp (sognepr\xc3\xa6st p\xc3\xa5 M\xc3\xb8n) og nedenn\xc3\xa6vnte:\n_START_SECTION_\nAnders Nielsen Ammentorp\n_START_PARAGRAPH_\nAnders Nielsen Ammentorp blev student 28. juni 1744 Metropolitanskolen. Cand. theol. 10. juni 1747._NEWLINE__NEWLINE_Han var far til de tre s\xc3\xb8nner efter hvilke til de tre linjer/grene i sl\xc3\xa6gten Ammentorp nedstammer._NEWLINE_Han var degn i alt i 17 \xc3\xa5r. 23. maj 1748 blev han degn i Vesterborg p\xc3\xa5 Lolland og senere samme \xc3\xa5r degn i Tirsted, Vejleby og Sk\xc3\xb8rringe menigheder. 1765 residerende kapellan og i 1766 sognepr\xc3\xa6st samme sted med bop\xc3\xa6l i Rubbelykke pr\xc3\xa6steg\xc3\xa5rd, i Tirsted Sogn._NEWLINE_Han karakteriseres som "en v\xc3\xa6rdig, i sin vandel eksemplarisk forsigtig mand", der ikke blot med nidk\xc3\xa6rhed omfattede sin embedsgerning, men ogs\xc3\xa5 stadig med den varmeste interesse fulgte undervisningen s\xc3\xa5vel i skolerne som af ungdommen. Sognets fattige st\xc3\xb8ttede han efter evne, og til bedste for "De fattigste, flittigste og s\xc3\xa6deligste" skoleb\xc3\xb8rn i de tre sogne, stiftede han et legat p\xc3\xa5 275 Rdl._NEWLINE_Gift 6. august 1748 i \xc3\x98lstykke p\xc3\xa5 Sj\xc3\xa6lland, hvor hustruens bror var degn, med Inger Margrethe J\xc3\xb8rgensdatter Ancher. De f\xc3\xa5r sammen 5 b\xc3\xb8rn, alle drenge.'